དེ་ལྟར་གོང་གསལ་གྱི་གཞུང་རྣམས་བརྩི་བཞག་ཏུ་བཟུང་ནས་འཆད་ཉན་གནང་དགོས་པར་མ་ཟད།དེ་དག་གི་ཟུར་དུ་འཛིན་གྲྭ་རང་རང་གི་རྩོད་གཞུང་དང་མཐུན་པར་རྗེ་ཡབ་སྲས་གསུམ་གཙོ་མཛད་པའི་རྒྱ་བོད་ཀྱི་མཁས་གྲུབ་ཆེན་པོ་རྣམས་ཀྱིས་མཛད་པའི་ལེགས་བཤད་ལའང་འཆད་ཉན་གང་དྲག་གནང་དགོས།གཞུང་ཆེན་བཀའ་པོད་ལྔ་དང་།སྔགས་རིམ་ཆེན་མོ།རྒྱུད་སྡེ་སྤྱི་རྣམ་སོགས་ཀྱིས་མཚོན་པའི་མདོ་སྔགས་ཀྱི་གཞུང་མཐའ་དག་ལ་སྦྱངས་པ་མཐར་ཕྱིན་རྗེས།སྔོན་མ་ལྟར་ན་དབེན་གནས་བཀྲ་ཤིས་འཁྱིལ་དུ་གདན་ཐོག་གཅིག་གི་སྟེང་ནས་སྒོམ་སྒྲུབ་ལ་གཅིག་ཏུ་གཞོལ་བར་ཕེབས་པའི་ཕྱག་སྲོལ་ཡོད་མོད།དེང་སྐབས་རེ་ཟུང་ལས་མེད།